Z A P I S N I K

Sa sjednice Vijeća roditelja održane 25.9.2019. u 18 sati. Sjednici je prisutno 26 roditelja, ravnateljica, tajnica i prof. Dubravka Krznar članica Povjerenstva za kvalitetu Škole.

Za sjednicu je predložen i prihvaćen slijedeći

 D n e v n i r e d :

 1. Izbor predsjednika/ce i zamjenika/ce Vijeća roditelja za šk.g.2019/20.

 2. Izbor člana/članice Povjerenstva za kvalitetu

 3. Godišnje izvješće o radu za šk. g. 2018/19.

 4. Godišnji plan i program rada i školski kurikuluma za šk.g.2019/20.

5. Izvješće o stanju sigurnosti, provođenju preventivnih programa te mjerama, poduzetim u cilju zaštite prava za 2.polugodište šk.g.2018/19.

6. Izvješće o vanučioničkoj nastavi za šk.g.2018/19.

7. Izvješće Povjerenstva za kvalitetu za šk.g.2018/19.

8. Osiguranje učenika šk.g.2019/20.

9. Razno.

Ravnateljica pozdravlja prisutne roditelje i predlaže početak sjednice.

 Točka 1.

Nakon predložene dvije članice Karmele Šamec i Natalije Šćuric javnim glasovanjem za predsjednicu Vijeća roditelja u šk.g.2019/20. izabrana je s 24 glasa Karmela Šamec. Zamjenicom se imenuje Natalija Šćuric.

K. Šamec zahvaljuje na ukazanom povjerenju i preuzima vođenje sjednice.

 Točka 2.

Nakon prijedloga članova i prihvaćanja kandidature od strane Marije Licht i Božene Jakuš javnim glasovanjem Vijeće roditelja izabralo je Mariju Licht za članicu Povjerenstva za kvalitetu na vrijeme od četiri godine.

 Točka 3.

Ravnateljica je obavijestila roditelje da je izvješće o radu za šk.g. 2018/19. prihvaćeno od strane Školskog odbora 9.9.2019. godine i objavljeno na Internet stranici Škole i u papirnatom obliku nalazi se na polici kod dežurnih učenika. Obratila je pažnju na izostanke učenika i uspjeh te zamolila roditelje da ne opravdavaju izostanke svoje djece i ne štite ih na taj način jer se to odražava na njihove rezultate u radu. Naglasila je da je velika odgovornost na nastavnicima i Školi, ali i na roditeljima.

 Točka 4.

Ravnateljica je obavijestila roditelje o sadržaju novog Školskog kurikuluma i Godišnjeg plana i programa rada za šk.g. 2019/20. Oba dokumenta će biti usvojena na sjednici Školskog odbora 30.9. te objavljena na Internet stranici škole a u papirnatom obliku na polici kod dežurnih učenika.

 Točka 5.

Ravnateljica je podnijela Izvještaj o stanju sigurnosti, provođenju preventivnih programa te mjerama poduzetim u cilju zaštite prava za 2.polugodište šk.g.2018/19.

 Točka 6.

Ravnateljica je podnijela izvješće o vanučioničkoj nastavi za šk.g. 2018/19. Svi oblici vanučioničke nastave su realizirani u skladu sa planom.

 Točka 7.

Prof. Dubravka Krznar prezentirala je izvješće o samovrednovanju za šk.g. 2018/19. koje je izradilo Povjerenstva za kvalitetu. Izvješće će biti u cijelosti objavljeno na Internet stranici škole.

 Točka 8.

Roditelji su uz poziv na sjednicu primili sve ponude osiguravateljskih kuća koje je škola dobila a u vezi osiguranja učenika u šk.godini 2019/20. Nakon glasovanja većinom glasova (16) izabrano je osiguranje ADRIATIC uz premiju od 50,00 kn po učeniku. Od ove školske godine uplatnice će stići na adresu roditelja učenika koji se žele osigurati.

 Točka 9.

T.Kračun, 2.HT razred postavio je pitanje da li smo primili odgovor PU o saznanju da se prodaje droga u/oko škole

Ravnateljica je odgovorila da smo mi sva svoja saznanja proslijedili PU ali povratni odgovor nismo dobili.

 Sjednica je završena u 19,05 sati.

ZAPISNIČARKA: PREDSJEDNICA ŠKOLSKOG ODBORA:

Marijana Franc,bacc. Karmela Šamec